Official Journal L 182 , 10/07/1997 P. 0037 - 0038



Deċiżjoni tal-Kumitat Konġunt taż-ŻEE Nru 8/97 tal-10 ta' Marzu 1997 li temenda l-Anness XIII (Trasport) li jinsab mal-Ftehim ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim dwar iż-Żona Ekonomika Ewropea, hawnhekk iżjed 'l quddiem imsejjaħil-Ftehim, u b'mod partikolari l-Artikolu 98 tiegħu, Billi l-Anness XIII li jinsab mal-Ftehim kien emendat bid-Deċiżjoni tal-Kumitat Konġunt ŻEE Nru 22/96 [1] tas-26 ta' April 1996; Billi d-Direttiva tal-Kunsill 94/72/KE tad-19 ta' Diċembru 1994 li temenda d-Direttiva 91/439/KEC dwar il-liċenzi tas-sewqan [2], u d-Direttiva tal-Kunsill 96/47/KE tat-23 ta' Lulju 1996 li temenda d-Direttiva 91/439/KEE swar liċenzi tas-sewqans [3] għandha tiġi inkorporata fil-Ftehim, IDDEĊIEDA DAN LI ĠEJ: Artikolu 1 1. Dan li ġej għandu jiżdied mal-punt 24a (Direttiva tal-Kunsill 91/439/KEE) tal-Anness XIII li jinsab mal-Ftehim: ", kif emendata b': - 394 L 0072: id-Direttiva tal-Kunsill 94/72/KE tad-19 ta' Diċembru 1994 (ĠU L 337, ta' l-24.12.1994, p. 86), - 396 L 0047: id-Direttiva tal-Kunsill 96/47/KE tat-23 ta' Lulju 1996 (ĠU L 235, tas-17.9.1996, p. 1)." . 2. L-adattamenti (a) u (b) fil-punt 24a (Direttiva tal-Kunsill 91/439/KEE) tal-Anness XIII għandhom jiġu mibdula b'dan li ġej: "(a) l-Istati EFTA għandhom jintroduċu liċenza nazzjonali tas-sewqan skond id-dispożizzjonijiet ta' din id-Direttiva. Huma jistgħu joħorġu liċenzi tas-sewqan ibbażati fuq mudell minbarra dak tal-Komunità deskritt fl-Anness I jew Ia li jinsab mad-Direttiva sal-31 ta' Diċembru 1997; (b) mill-1 ta' Jannar 1998, l-Isttai EFTA għandhom joħorġu liċenzi tas-sewqan ibbażati fuq il-mudell deskritt fl-Anness Ia u adattati kif ġej: (i) fil-Punt 2 tal-Anness Ia, is-sentenza introduttorja fl-ittra (ċ) li tirrigwarda l-ewwel paġna tal-liċenza għandha tiġi mibdula b'dan li ġej:"is-sinjal li jiddistingwi tal-Istat EFTA li joħroġ il-liċenza imdawwar bl-elissi imsemmi fl-Artikolu 37 tal-Konvenzjoni tan-N.U. dwar it-traffiku fit-toroq tat-8 ta' Novembru 1968 (bl-istess sfond bħall-liċenza tas-sewqan); is-sinjali li jiddistingwu għandhom ikunu kif ġej:"; (ii) fil-Punt 2 tal-Anness Ia, dan li ġej għandu jiżdied mal-ittra (ċ) fir-rigward tal-ewwel paġna tal-liċenza: "IS Islanda FL Liechtenstein N: Norveġja"; (iii) fil-Punt 2 tal-Anness Ia, il-kliem "mudell tal-Komunitajiet Ewrope" fl-ittra (e) fir-rigward tal-ewwel paġna tal-liċenza għandha tiġi mibdula bi "mudell ŻEE"; (iv) fil-Punt 2 tal-Anness Ia, dan li ġej għandu jiżdied mal-ittra (e) fir-rigward tal-ewwel paġna tal-liċenza: "Ökuskírteini" "Førerkort/Førarkort"; (v) fil-Punt 2 tal-Anness Ia, l-ittra (f) fir-rigward tal-ewwel paġna tal-liċenza ma għandhiex tgħodd; (vi) fil-Punt 2 tal-Anness Ia, il-kliem "Islandiża jew Norveġiża" għandhom jiżdiedu fl-ittra (b) fir-rigward tat-tieni paġna tal-liċenza wara l-kelma "Svediża". (ċ) l-Artikolu 2(1) għandu jkun mibdul b'dan li ġej: "Il-liċenzi tas-sewqan tal-Istati EFTA għandu jkun fihom is-sinjali li jiddistingwi tal-Istat li joħroġ il-liċenza. Is-sinjali rispettivi li jiddistingwu huma: IS (Islanda), FL (Liechtenstein), N (Norveġja)."" Artikolu 2 It-testi tad-Direttiva tal-Kunsill 94/72/KE u tad-Direttiva tal-Kunsill 96/47/KE fil-lingwi tal;-Islanda u tan-Norveġja, li huma annessi mal-verżjonijiet rispettivi tal-lingwa ta' din id-Deċiżjoni, huma awtentiċi. Artikolu 3 Din id-Deċiżjoni għandha tidħol fis-seħħ fl-1 ta' April 1997, kemm-il darba li n-notifikazzjonijiet kollha taħt l-Artikolu 103(1) tal-Ftehim ikunu intgħamlu lill-Kumitat Konġunt ŻEE. Artikolu 4 Din id-Deċiżjoni għandha tiġi ppublikata fit-Taqsima ŻEE ta', u fis-Suppliment ŻEE ta', l-Ġurnal Uffiċjali tal-Komunitajiet Ewropej. Magħmul fi Brussel, fl-10 ta' Marzu 1997. Għall-Kumitat Konġunt taż-ŻEE Il-President C. Day [1] ĠU L 186, tal-25.7.1996, p. 73. [2] ĠU L 337, ta' l-24.12.1994, p. 86. [3] ĠU L 235, tas-17.9.1996, p. 1. --------------------------------------------------